**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.01.2023, ora 08.00 – 11.01.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.01.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 10.01.2023, la ora 11:30, atenţionarea hidrologică nr. 1-COD GALBEN, valabilă în intervalul 10.01.2023, ora 18:00-12.01.2023, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Jiu – afluenţii aferenţi sectorului aval S.H. Sadu – amonte S.H. Rovinari, Gilort – bazin superior **(judeţul Gorj)**, Motru – bazin superior **(judeţele: Mehedinţi şi Gorj)**, Olt – afluenţii aferenţi sectorului aval confluenţă cu râul Lotru – amonte Ac. Ioneşti **(judeţele: Vâlcea şi Argeş)**, Olteţ – bazin superior **(judeţele: Gorj şi Vâlcea)**, Dâmboviţa – bazin aval S.H. Podu Dâmboviţei - amonte Ac. Văcăreşti **(judeţele: Argeş şi Dâmboviţa)**, Ialomiţa – bazin amonte S.H. Pucioasa şi afluenţii aferenţi sectorului aval S.H. Pucioasa – amonte S.H. Siliştea Snagovului **(judeţele: Dâmboviţa, Prahova şi Ilfov)**, Prahova **(judeţul Prahova)**, Buzău – afluenţii aferenţi sectorului aval Ac. Siriu – amonte S.H. Baniţa **(judeţele: Buzău, Covasna şi Prahova)**, Rm. Sărat – bazin superior **(judeţele: Vrancea şi Buzău)**, Putna – bazin amonte S.H. Colacu şi afluenţii aferenţi sectorului aval S.H. Colacu **(judeţul Vrancea)**.

**Fenomenele hidrologice periculoase se pot produce cu probabilitate şi intensitate mai mare ȋn intervalul 11.01.2023, ora 09:00 – 11.01.2023, ora 24:00 pe unele râuri din judeţele: Vâlcea, Dâmboviţa şi Prahova.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ARGEŞ, BUZĂU, COVASNA, DÂMBOVIŢA, GORJ, ILFOV, MEHEDINŢI, PRAHOVA, VÂLCEA şi******VRANCEA*** *(10 prefecturi)* ***– COD GALBEN.***

**Debitele au fost în creștere** datorită precipitațiilor lichide căzute în interval, cedării apei din stratul de zăpadă și propagării pe râurile din bazinele: Caraş, Nera, Cerna, Jiu, Olt, Vedea, Râmnicu Sărat, Putna, bazinele superioare ale Timişului şi Bârzavei, bazinele superioare și mijlocii ale Argeşului, Ialomiței, Buzăului și Trotușului şi pe afluenții Bistriței și în general staționare pe celelalte râuri.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Dâmbovița, bazinele superioare ale Jiului, Oltului, Lotrului şi Argeșului, pe cursurile superioare ale Trotușului, Moldovei, Sucevei, Prutului şi mai mici (sub 30%) pe râurile din bazinele hidrografice: Râmnicu Sărat, Bârlad și pe afluenții Prutului.

Se situează peste **COTA DE ATENȚIE** râul Orlea la stația hidrometrică Celei (180+14)-jud. GJ.

**Debitele vor fi** vor fi în creştere datorită precipitațiilor lichide prognozate, cedării apei din stratul de zăpadă și propagării pe râurile din bazinele hidrografice: Timiş, Bârzava, Caraş, Nera, Cerna, Jiu, Olt, Vedea, Argeş, Ialomița, Buzău, Râmnicu Sărat şi Putna, iar pe celelalte râuri vor fi relativ staționare.

**DUNĂRE**

**Debitul la intrarea în ţară** (secţiunea Baziaş) în intervalul 10-11.01.2023 **a fost în scădere, având valoarea de** **4800 m3/s**, sub media multianuală a lunii **ianuarie (4950 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **staționar (4800 m3/s).**

În aval de Porțile de Fier debitele vor fi în general în scădere, exceptând stația hidrometrică Gruia, unde vor fi în creştere.

**ALIMENTĂRI CU APĂ**

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 10.01.2023, ora 08.00 –11.01.2023, ora 06.00**

**Administraţia Naţională de Meteorologie (A.N.M.) a emis în data de 10.01.2023, la ora 10:00, avertizarea meteorologică nr. 3, astfel:**

**MESAJ 1: actualizare INFORMARE METEOROLOGICĂ valabilă în intervalul 10.01.2023, ora 10:00-12.01.2023, ora 10:00, vizând precipitații moderate cantitativ, polei şi intensificări ale vântului: „**în intervalul menționat vor fi precipitații moderate cantitativ, la început în vestul, centrul și sudul teritoriului, apoi și în celelalte zone, iar din noaptea de miercuri spre joi, aria acestora va fi în restrângere spre regiunile estice și sud-estice. Local se vor acumula cantități de apă de 15...25 l/mp și pe alocuri de peste 30 l/mp. Precipitațiile vor fi sub formă de ploaie în zonele joase de relief, mixte în Carpații Occidentali, estul Transilvaniei și Moldova și predominant ninsori în restul zonei montane, unde se va depune strat de zăpadă. Izolat vor fi depuneri de polei. Local și temporar vântul va avea intensificări, cu viteze în general de 45...55 km/h.”

**MESAJ 2:**

**-COD GALBEN în intervalul 10.01.2023, ora 16:00-11.01.2023, ora 22:00, vizând precipitații însemnate cantitativ şi intensificări ale vântului la munte:** „în intervalul menționat în nordul Olteniei, local în Muntenia, precum și în sud-vestul Moldovei, va ploua însemnat cantitativ. Cantitățile de apă, prin acumulare pe tot parcursul intervalului, vor depăși 25...30 l/mp și pe arii restrânse 40...50 l/mp. În Carpații Meridionali și în sudul Carpaților Orientali, la altitudini în general de peste 1000 m, va ninge însemnat cantitativ și se va depune strat de zăpadă. Vântul va avea intensificări în zona înaltă, cu precădere în noaptea de marți spre miercuri, cu rafale de peste 70...90 km/h, viscolind ninsoarea și determinând scăderea vizibilității.”

**-COD PORTOCALIU în intervalul 10.01.2023, ora 18:00 – 11.01.2023, ora 22:00, vizând precipitații abundente:** ,,în județele Prahova, Buzău, Vrancea și în zona montană din județul Dâmbovița vor fi precipitații abundente, iar prin acumulare, pe tot parcursul intervalului, se vor înregistra cantități de precipitații în general de peste 50...60 l/mp. Precipitațiile vor fi sub formă de ploaie în zonele joase de relief și ninsoare la altitudini în general de peste 1000 m, unde local se va depune strat consistent de zăpadă.”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

***-către toate prefecturile***(42 de prefecturi)*-****informare meteorologică* (mesaj 1);**

***-către prefecturile judeţelor: ALBA, ARGEŞ, BACĂU, BRAŞOV, CARAŞ-SEVERIN, COVASNA, DÂMBOVIŢA, GORJ, HUNEDOARA, IALOMIŢA, ILFOV, MEHEDINŢI, SIBIU, VÂLCEA şi Municipiul BUCUREŞTI*** (15 prefecturi)***-COD GALBEN* (mesaj 2)**;

***-către prefecturile judeţelor: BUZĂU, DÂMBOVIŢA, PRAHOVA şi VRANCEA*** (4 prefecturi)***-COD PORTOCALIU* (mesaj 2).**

**În ţară** vremea a fost deosebit de caldă pentru această perioadă din an în aproape toate regiunile, ziua cu precădere în Dobrogea, sudul și estul Munteniei și Transilvania (unde s-au atins valori termice cu 9...12 grade mai ridicate decât normele perioadei), dar a devenit în general închisă. Înnorările au fost persistente, exceptând centrul și sud-estul țării, unde ziua au fost perioade cu cer variabil. Aria ploilor a cuprins cea mai mare parte a teritoriului, iar la munte au fost precipitații predominant sub formă de ninsoare, în special la altitudini de peste 1200 m, pe alocuri mai consistente în masivele sudice și sud-vestice. Cantitățile de apă au depășit local 15...25 l/mp și izolat 30 l/mp în Oltenia și nordul Munteniei. Este strat de zăpadă în zona montană la peste 1500 m altitudine, unde aseară, la ora 20, măsura, pe platformele stațiilor meteorologice,până la 44 cm în Munții Bucegi, iar ninsorile din cursul nopții au continuat să depună strat în special în Carpații Meridionali și de Curbură și în Munții Banatului. Vântul a suflat slab și moderat, cu intensificări pe crestele montane, izolat cu rafale de 70...90 km/h, trecător viscolind ninsoarea, dar temporar și în estul și sud-estul teritoriului și pe spații mai restrânse în sudul Banatului și al Transilvaniei, cu viteze de până la 55...65 km/h.

Temperaturile maxime s-au încadrat între 3 grade la Stânca-Ștefănești și 15 grade la Oltenița, iar la ora 06 se înregistrau valori termice între -1 grad la Darabani, Stânca Ștefănești și Cotnari și 10 grade la Călărași, Constanța, Constanța-dig și Mangalia. S-a semnalat ceață local în nordul Moldovei și izolat și trecător în celelalte regiuni.

**Observaţie:** în intervalul de diagnoză au fost în vigoare 7 mesaje de atenționare cod galben pentru fenomene meteorologice periculoase imediate, 4 emise de către SRPV Constanța, 1 de către CNPM București pentru Muntenia, 1 de către SRPV Bacău, 1 de către SRPV Sibiu.

**La Bucureşti** valorile termice au continuat să se situeze cu mult peste cele normale în această perioadă din an, dar cerul a fost mai mult noros și temporar a plouat, îndeosebi după-amiaza și în a doua parte a nopții. La ora 06, cantitățile de apă acumulate se apropiau de 10 l/mp. Vântul a suflat în general moderat. Temperatura maximă a fost de 9 grade la

Băneasa și 10 grade la Filaret și Afumați (abaterea pozitivă față de media multianuală a datei fiind de aproximativ 7 grade), iar la ora 06 se înregistrau 8 grade la toate stațiile meteo.

**3. Prognoza meteorologică în intervalul 11.01.2023, ora 08.00–12.01.2023, ora 8.00**

**În ţară** valorile de temperatură, cu precădere cele din timpul nopții, vor fi în scădere față de intervalul precedent, dar vor continua să se situeze peste cele specifice perioadei. Cerul va avea înnorări și vor fi precipitații local însemnate cantitativ (peste 20...30 l/mp) cu precădere în jumătatea de sud a țării. Acestea vor fi sub formă de ploaie, iar noaptea în estul Transilvaniei și sud-vestul Moldovei pe alocuri vor fi și sub formă de lapoviță sau ninsoare și izolat vor fi depuneri de polei. În Carpații Meridionali și în sudul Carpaților Orientali vor predomina ninsorile și local se va depune strat de zăpadă consistent. Vântul va sufla slab și moderat, cu intensificări temporare ziua în centru și în sud-est, precum și pe crestele montane. Temperaturile maxime se vor încadra în general între 3 și 10 grade, iar cele minime între -3...-2 grade în nordul Moldovei și 7...8 grade pe litoral.

**La Bucureşti** vremea se va menține închisă și va continua să plouă, iar cantitățile de apă acumulate în tot intervalul vor fi însemnate (în jurul a 15...20 l/mp). Vântul va sufla slab și moderat. Regimul termic se va situa în continuare peste cel specific perioadei, astfel temperatura maximă se va situa în jurul valorii de 9 grade și cea minimă, în scădere față de noaptea precedentă, de 2...4 grade.

***II. CALITATEA APELOR***

**Pe râurile interioare**

**S.G.A. Dâmbovița** informează că în data de 10.01.2023, la ora 18:30, s-a produs o poluare a pârâului Bizdidel cu ape uzate menajere în amestec cu ape pluviale în orașul Pucioasa, în zona străzii Zorilor, ca urmare a precipitaţiilor abundente care au depășit capacitatea de preluare a reţelei de canalizare aparţinând Companiei de Apă Târgoviște-Secţia Pucioasa. Se va reveni cu informaţii.

**A.B.A. Mureș** informează că în data de 10.01.2023, la ora 12:15, a fost semnalată o posibilă poluare cu ape uzate menajere a pârâului Gorom (afluent de stânga al râului Târnava Mare) în amonte de comuna Feliceni, jud. Harghita. Personalul A.B.A. Mureș s-a deplasat la faţa locului pentru investigaţii, se va reveni cu informaţii.

**S.G.A. Iași** **și A.P.M. Iași** revin cu informaţii despre poluarea râului Rediu pe o lungime de 100 m la cca 250 m în amonte de confluenţa cu râul Bahlui, în zona municipiului Iași, produsă în data de 09.01.2023, la ora 14:10, ca urmare a descărcării de ape uzate neepurate printr-un cămin de vizitare al unei vechi reţele de alimentare cu apă industrială situate între Depoul Dacia și complexul de locuinţe «Dream Village».

Rezultatele analizelor probelor de apă prelevate în data de 09.01.2023 sunt prezentate în tabelul de mai jos:

|  |  |  |
| --- | --- | --- |
| **Data** | **Punct recoltare** | **Indicatori calitate**  |
| **pH** (unit pH) | **Temp apă** (°C) | **Oxigen dizolvat** (mg/l) | **Detergenți** (mg/l) | **CCO-Cr** (mg/l) | **NH4+** (mg/l) |
| 09.01.2023 | c.a. Rediu - amonte 50 m de sursa de poluare | 8.36 | 9.00 | 11.50 | <LOQ | <LOQ | 0.339 |
| sursa de poluare -descărcare cămin rețea canalizare aval zonă pasarelă calea ferată zona Păcurari  | 7.02 | 12.00 |   | 2.360 | 348.0 | 76.4 |
| c.a. Rediu - aval 50 m sursa de poluare | 8.21 | 9.00 | 9.8 | <LOQ | <LOQ | 3.4 |

În cursul zilei de 09.01.2023 reprezentanţii A.B.A. Prut Bârlad și S.G.A. Iași au obturat gura de descărcare a apelor uzate neepurate în cursul de apă Rediu. În data de 10.01.2023 se vor preleva noi probe de apă în vederea efectuării analizelor fizico-chimice în cadrul Laboratorului de Calitate a Apei Iași pentru monitorizarea calităţii apei râului Rediu. A.B.A. Prut-Bârlad a asigurat un debit de diluţie de 0,5 mc/s din Acumularea Rediu. Personalul A.B.A. Prut-Bârlad și S.G.A. Iași supraveghează în continuare cursul de apă Rediu și întreprinde măsuri de verificare a zonei în vederea identificării poluatorului.

**Pe fluviul Dunărea**

**S.G.A. Mehedinți** informează că în data de 10.01.2023, la ora 09:36, a fost semnalată o posibilă poluare a fluviului Dunărea cu produs petrolier sub formă de irizații în amonte de CHE Porțile de Fier II. În urma investigațiilor desfăşurate de personalul S.G.A. Mehedinți în amonte şi în aval dePorțile de Fier II nu au fost observate irizații de produs petrolier. **Poluarea nu se validează.**

Pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 09.01.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită** **la staţiile: AB-2** (municipiul Sebeș)**, MS-2** (municipiul Târgu Mureș), **MH-1** (municipiul Drobeta-Turnu Severin), **GJ-3** (orașul Turceni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare